open-index/open-wikipedia-markdown huggingface dataset:
Hampstead

duimnael|links|Church Row, met die ingangshek tot die ou kerkhof
**Hampstead** [ˈhæmpstɪd of -stɛd], algemeen bekend as **Hampstead Village**, is 'n stadsdeel van Londen, Engeland, sowat 4 myl of 6,4&nbsp;km noordwes van Charing Cross. Hampstead, wat deel uitmaak van die Londense distrik Borough of Camden, het oor die eeue heen sy dorpskarakter bewaar. Skoon lug en die uitsig, wat 'n mens van hier af oor die stadsgebied en tot by die heuwellandskap van Surrey het, maak van Hampstead 'n gewilde woonplek. Hier is van die duurste eiendomme in die Britse hoofstad geleë, en die getal miljoenêrs, wat hier woonagtig is, is groter as in enige ander gebied in die Verenigde Koninkryk.

In die Tudor-tydperk het welvarende koopmanne hulle hier begin vestig, en in die 18de eeu was die gebied so gewild soos Islington. Sy rustige ligging buite die woelige middestad van Londen en die mineraalbronne, wat hier ontspring, het van Hampstead 'n elegante ontspanningsplek en herstellingsoord gemaak. Die lys van bekende inwoners sluit die staatsman William Pitt en die skrywers Robert Louis Stevenson en John Galsworthy in. *Keats House*, die woning van die Romantiese digter John Keats, is hier geleë.

Naas literêre persoonlikhede word Hampstead vandag ook met ander kunstenaars, musici, intellektueles en liberales verbind. Hampstead Heath, 'n uitgestrekte heuwelagtige parklandskap, is een van die bekendste groen ruimtes in Londen.

## Vervoer 
duimnael|links|Hampstead se moltreinstasie
duimnael|links|Word slegs in noodsituasies aanbeveel: Hampstead-moltreinstasie se trap wat op die straat uitloop
'n Groot busterminus, Hampstead Heath, is in South End Green geleë. Die belangrikste gereelde busdiens is Roete 24 wat die gebied al meer as 100 jaar lank met die West End, Victoria en Grosvenor Road in Pimlico verbind. Hampstead word tans deur die Londense Busroetes 24, 46, 168, 210, 268, 603, C11 en N5 bedien.

### Naaste moltreinstasies 
Die naaste moltreinstasies is Hampstead en Belsize Park op die Noordelike lyn (*Northern line*), en Swiss Cottage en Finchley Road op die Jubileumslyn (Jubilee line). Alle stasies is in Travelcard Zone 2 geleë. Hampstead, weens die heuwelagtige terrein een van die diepste ondergrondse stasies van Londen se moltreinnetwerk waarvan die platvorms per hysbak bereik kan word,  is op die grens tussen Travelcard Zone 2 en 3 geleë.

### Naaste treinstasie 
Die Hampstead Heath-treinstasie is in South End Green geleë. Daar is 'n tweede stasie, Finchley Road & Frognal, aan die westelike kant van Hampstead. Albei stasies maak deel uit van die London Overground-netwerk.

## Verwysings
Asetielcholien

**Asetielcholien**, ook gespel **Acetylcholine**, is 'n organiese molekuul wat gebruik word as 'n neurotransmitter, onder andere in mense. Die molekuul is 'n ester van asynsuur en cholien

duimnael|links|150px|Asynsuur
duimnael|150px|links|Cholien
Tony Abbott

**Anthony John "Tony" Abbott** (gebore op 4 November 1957 in Londen, Engeland) is 'n Australiese politikus wat vanaf 18 September 2013 tot 15 September 2015 as eerste minister van Australië gedien het.

## Eksterne skakels
Albi

**Albi** is 'n stad in die suide van Frankryk. Dit is die hoofstad van die Franse département Tarn en het 'n bevolking van ongeveer 50&nbsp;000 mense. Die Tarn-rivier vloei deur die stad. In Julie 2010 is die plek as 'n UNESCO-wêrelderfenisgebied verklaar.

## Geskiedenis 
duimnael|links|Die katedraal
duimnael|links|Nabyskoot van die kloktoring om die ongelooflike mure te wys
Die gebied was reeds in die Romeinse tye bewoon en die sogenaamde *Civitas Albiensium* was hier geleë. In 843 het *Karel die Kale* die stad in besit geneem. Die Kathare, wat Albigense of Albigensers genoem is, is na die stad vernoem. Die Kathaar-beweging was 'n sytak van die Christendom wat in die Middeleeue vervolg en uitgewis is. As gevolg hiervan is die stad byna heeltemal tussen 1209 en 1229 in 'n kruistog vernietig (sien Albigensiese Kruistog). Sedert 1678 is die stad die setel van 'n aartsbiskop. Dit is sedert 1790 die hoofstad van die département Tarn.

## Katedraal 
Die katedraal Sainte-Cécile (Frans: ''Cathédrale Ste-Cécile d'Albi'') is 'n bekende trekpleister vir toeriste. Dit is in gotiese styl soos 'n fort gebou. Die katedraal se mure is tot 6 meter dik, wat dit die grootste baksteengebou ter wêreld maak. Binne die katedraal is daar fresko's (muurskilderye) uit die Renaissance.

## Museum 
Die stad is ook die ligging van 'n museum wat aan die skilder Henri de Toulouse-Lautrec opgedra is. De Touluose-Lautrec is in die stad gebore. Die museum bevat ook skilderye van ander kunstenaars.

## Eksterne skakels 
*   Amptelike UNESCO bladsy
Vlag van Essex

Die **vlag van Essex** vertoon ’n enkele rooi baan met drie sakse (swaarde) in die middel van die vlag.

## Verwysings
Sussex

**Sussex** (uitgespreek /ˈsʌsɨks/) is 'n historiese graafskap in die suidooste van Engeland. In 1974 is die graafskap verdeel om die huidige Oos-Sussex en Wes-Sussex te vorm. Die naam beteken *suidelike Sakse* en is soortgelyk aan Essex (oostelike Sakse) en die voormalige graafskappe van Wessex (westelike Sakse) en Middlesex (middel Sakse).
Kroate

: *Hierdie artikel handel oor die etniese groep. Vir die taal, sien Kroaties.*

[duimnael|links|Die Kroate se aankoms aan die [Adriatiese See se kus – skildery deur Oton Iveković in 1905]]
duimnael|links|Kroning van Tomislav I tot die eerste koning van Kroasië – skildery deur Oton Iveković in 1904/05
Die **Kroate** (Kroatiese meervoud: *Hrvati*, [xrʋăːti], enkelvoud: *Hrvat*) is 'n Slawiese nasie en etniese groep inheems aan Kroasië en aangrensende lande van die Balkanskiereiland, wat Kroaties, 'n Suid-Slawiese taal, as moedertaal praat. Hulle vorm die titulêre nasie van Kroasië en maak volgens die laaste sensus van 2011 omtrent 90% van dié land se bevolking uit. Daarbenewens vorm Kroate volgens die grondwet saam met Bosniake en Serwiërs die titulêre nasie van Bosnië en Herzegowina en maak volgens die laaste sensus van 1996 omtrent 15% van dié land se bevolking uit. Die meeste Kroate is aanhangers van die Rooms-Katolieke Kerk (86%).

Wêreldwyd leef tussen 7,5 en 8,5 miljoen Kroate, waarvan sowat 3,9 miljoen in Kroasië en 553&nbsp;000 in Bosnië en Herzegowina. Daarbenewens vorm Kroate belangrike minderhede in Oostenryk, Serwië, Slowenië en Montenegro. In Oostenryk leef Kroate veral in die deelstaat Burgenland, waar die dialek Burgenlandkroaties saam met Duits en Hongaars die amptelike tale vorm. In Serwië leef die meeste Kroate in die streek Vojvodina saam met ander erkende minderhede, waar Kroaties saam met ander die amptelke tale vorm.

Kroate het oor eeue heen in lande van die Amerikas, Wes-Europa en Oseanië soos die Verenigde State (tussen 414&nbsp;714 en 1,2 miljoen), Argentinië (250&nbsp;000), Duitsland (227&nbsp;510), Chili (tussen 200&nbsp;000 en 380&nbsp;000), Australië (tussen 126&nbsp;264 en 250&nbsp;000) en Kanada (114&nbsp;880) gevestig. In Suid-Afrika leef sowat 8&nbsp;000 Kroate. Vandag leef sowat een helfde van al die Kroate in Kroasië en die ander helfde in die wêreldwye diaspora.

## Verwysings 
## Eksterne skakels
Simon Nkoli

**Simon Nkoli** was 'n Suid-Afrikaanse gay-, Vigs- en anti-apartheid-aktivis. Nkoli is in Soweto, Transvaal in 1957 gebore.

## Bronne 
* Biografie
Ngodwana

**Ngodwana** is 'n dorpie in die ooste van Mpumalanga, Suid-Afrika. Die papier- en pulpvervaardiger Sappi se reuse papiermeule word hier gehuisves.

## Sien ook 
* Lys van dorpe in Suid-Afrika

## Bronne 
* Op Pad in Suid-Afrika. B.P.J. Erasmus. 1995.
Slowiansk

**Slowiansk** (Oekraïens: Слов'янськ, *Slov”yans’k*; Russies: Славянск, *Slawjansk*) is 'n stad in oostelike Oekraïne met ongeveer 130 duisend inwoners (2012). Die stad is ook die administratiewe sentrum van die Slowiansk-distrik.

## Demografie 
* Tale (2001-sensus): Russies (54,6%), Oekraïens (44,2%).
* Etniese verdeling (2001-sensus): Oekraïners (73,1%), Russe (23,6%), Turke (0,6%).
Slowene

: *Hierdie artikel handel oor die etniese groep. Vir die taal, sien Sloweens. Moenie verwar word met Slowake nie.*

duimnael|links|Vlag van die Slowene
Die **Slowene** (Sloweens: *Slovenci* [slɔˈʋèːnt͡si]) is 'n Slawiese nasie en etniese groep inheems aan Slowenië wat Sloweens, 'n Suid-Slawiese taal, as moedertaal praat. Hulle vorm die titulêre nasie van Slowenië en maak volgens die laaste sensus van 2002 omtrent 83% van dié land se bevolking uit. Die meeste Slowene is aanhangers van die Rooms-Katolieke Kerk (58%).

Wêreldwyd leef tussen 2 en 2,5 miljoen Slowene, waarvan sowat 1,6 miljoen in Slowenië, tussen 164&nbsp;634 en 178&nbsp;415 in die Verenigde State, tussen 83&nbsp;000 en 100&nbsp;000 in Italië en 50&nbsp;000 in Duitsland. Naas Slowene leef nog minderhede soos Serwiërs (2%), Kroate (1,8%) en Bosniake (1,1%) in Slowenië.

Die naam van die Slowene is, soos dié van die Slowake, afgelei van die ou benaming vir die Slawiërs (*sloveni*). Die woordstam daarvan het nog in benamings soos Sloweens (*slovenščina*) en Slowenië (*Slovenija*) bewaar gebly.

## Verwysings 
## Eksterne skakels
Westmorland

**Westmorland** (uitgespreek (/ˈwɛstmərlənd/), ook gespel **Westmoreland** of **Westmerland**, is 'n historiese graafskap in die noorde van Engeland. Vandag is die graafskap deel van Cumbria. In 1961 het Westmorland 67&nbsp;180 inwoners gehad.
Ampere

Die **ampere** (simbool: **A**), dikwels verkort tot **amp**,  is die SI-basiseenheid van elektriese stroom,  vernoem na die Franse wiskundige en fisikus André-Marie Ampère (1775–1836), wat saam met die Deense fisikus Hans Christian Oersted as die vader van elektromagnetisme beskou word.

Volgens die 2019-herdefinisie van die SI-basis-eenhede word die ampere gedefinieer deur die grootte van die elementêre lading te stel op ,  wat beteken 'n ampere is 'n elektriese stroom gelykstaande aan  elementêre ladings wat elke  sekondes verbygaan. Voor die herdefinisie is die ampere gedefinieer as die stroom wat deur 2 parallelle drade 1 meter uitmekaar gevoer moet word om 'n magnetiese krag van  newton per meter te produseer.

Die ampere is vernoem na die Franse fisikus en wiskundige André-Marie Ampère (1775–1836), wat elektromagnetisme bestudeer het en die grondslag van elektrodinamika gelê het. Ter erkenning van Ampère se bydraes tot die skepping van moderne elektriese wetenskap, het 'n internasionale konvensie, onderteken by die 1881 International Exposition of Electricity, die ampere as 'n standaardeenheid van elektriese meting vir elektriese stroom vasgestel.

### Voormalige definisie in die SI 
Tot 2019 het die SI die ampere soos volg gedefinieer:Die ampère is daardie konstante stroom wat, as dit in twee reguit parallelle geleiers van oneindige lengte, van weglaatbare sirkelvormige deursnee gehandhaaf word, en een meter van mekaar in vakuum geplaas word, tussen hierdie geleiers 'n krag gelykstaande aan  newton per meter lengte.

## Verwysings 
## Eksterne skakels 
* Die NIST-verwysing oor konstante, eenhede en onsekerheid
* NIST *Definisie van ampere en μ 0*
Teenpous Hippolitus

**Hippolitus van Rome** was vanaf 217 die eerste teenpous en ook die enigste teenpous wat as heilige vereer word.

## Biografie 
Hippolitus was van af 192 priester in Rome. As leerling van Irenaeus was hy 'n belangrike kerkleraar. Hy verset hom teen die pouse van sy tyd veral oor die leer van die Drie-Eenheid. Toe Pous Callixtus in 217 die straf vir “seksuele sondes” 'n boete maak, laat Hippolitus hom deur sy volgelinge as pous uitroep. Ontug was volgens Hippolitus 'n doodsonde. Dit was die begin van die skisma van Hippolitus.

Ongeveer in 235 word Hippolitus saam met Pous Pontianus deur keiser Maximinus Thrax na Sardinië verban. Daar is Hippolitus met Pontianus versoen en sterf beide. In 236 is beide na Rome oorgebring en as martelaars begrawe in die katakombe van Callixtus. In 'n ander verhaal was Hippolitus 'n veldheer van keiser Vespasianus wat die Christene vervolg het. Toe die keiser hoor Hippolitus behoort tot die Christene het die keiser Hippolitus se liggaam deur perde uitmekaar laat skeur. Dit is nie duidelik of dit oor dieselfde persoon gaan nie.

Hippolitus het baie geskrywe onder andere kommentare op Daniël en Openbaring. Hy skryf ook 'n dogmatiese werk ‘’De Antichristo’’ en bestry die gnostici in sy werk ‘’Syntagma’’. 'n Groot deel van sy werk is pas aan die einde van die 19de eeu herontdek en bestaan slegs in Ou-Slawiese vertalings.

## Verering 
Hippolitus word as heilige vereer in die Rooms-Katolieke Kerk met sy feesdag op 13 Augustus en ook in die Oosters-Ortodokse Kerk met die feesdag op 30 Januarie.

Hy is ook die patroonheilige van die Nederlandse stad Delft en die Oostenrykse stede St. Pölten en Zell am See.

## Verwysings 
## Eksterne skakels
Soemi

**Soemi** (Oekraïens:  Суми; Russies: Сумы) is 'n stad in noordoostelike Oekraïne met ongeveer 295 duisend inwoners (2001). Die stad is ook die administratiewe sentrum van die Soemi-oblast. Soemi, wat aan die Pselrivier geleë is, is in 1652 deur Kosakke gestig.

## Susterstede 
*23px Celle, Duitsland
*23px Lublin, Pole
*23px Belgorod, Rusland

## Verwysings
LGBT-regte in Duitsland

regs|duimnael|250px|Gay-pride in Keulen

**Duitsland** erken burgerlike verbintenisse sedert 2001. Homoseksualiteit is sedert 1968 in Oos-Duitsland en sedert 1969 in Wes-Duitsland wettig. Keulen, 'n stad in westelike Duitsland, is bekend as die land se 'Gay-hoofstad'.

150px|links
Carolus-Duran

**Charles Auguste Émile Durand**, beter bekend as **Carolus-Duran** (* 4 Julie 1837, † 17 Februarie 1917), was 'n Franse skilder en kunsdosent wat veral bekendheid verwerf het met sy stylvolle en elegante portretskilderye van hooggeplaastes in die tyd van die Franse Derde Republiek.

## Geselekteerde werke 

Carolus-Duran - Le Baiser.jpg|*Le Baiser (Die soen)* (1868)
Carolus-Duran Dame au gant.jpg|''Dame met 'n handskoen* (1869)
Carolus-Duran - Merrymakers (1870).jpg|*Pretmakers* (1870)
Carolus-Duran - Equestrian Portrait of Mademoiselle Croizette.JPG|*Ruiterportret van Mademoiselle Croizette'' (1873)
Emile Auguste Carolus-Duran - The Artist's Daughter, Marie-Anne.JPG|*Die kunstenaar se dogter, Marie-Anne* (1874)
Mademoiselle de Lancey, by Carolus-Duran.jpg|*Mademoiselle de Lancey* (1876)
Carolus-Duran Retrato de D. Maria Pia.jpg|*Koningin Maria Pia van Portugal* (1880)
Carolus-Duran - Portrait of Edouard Manet.jpg|*Édouard Manet* (1880)
Carolus-Duran---Natalie-at-.jpg|*Natalie Clifford Barney in die ouderdom van tien* (omstreeks 1886–1887)
Carolus-Durand Lilia.jpg|*Studie van Lilia* (1887)
Brooklyn Museum - Portrait of Emily Warren Roebling - Charles-Émile-Auguste Carolus-Duran.jpg|*Portret van Emily Warren Roebling* (omstreeks 1896), Brooklyn Museum
Émile-Auguste Carolus-Duran - Mother and Children (Madame Feydeau and Her Children) - Google Art Project.jpg|*Madame Feydeau en haar kinders* (1897)
G Feydeau Carolus-Duran Lille 2918.jpg|*Georges Feydeau* (omstreeks 1900)
Carolos-Duran Danae.jpg|*Danaë* (1900)
Anna Gould.jpg|*Anna Gould* (sonder datum)

## Verwysings
Agilisaurus

duimnael|links|’n Voorstelling van *Agilisaurus*.

***Agilisaurus*** was ’n genus ornitiskium-dinosourusse van die Middel-Jura-periode wat voorgekom het in wat nou Oos-Asië is. Die naam is afgelei van die Latynse woord *agilis*, wat "rats" beteken, en verwys na sy moontlike ratsheid vanweë sy lang bene en ligte skelet. Die onderbene was langer as die bobene, wat daarop dui dat die dier ’n uiters vinnige tweepotige hardloper was. Hy het waarskynlik sy stert vir balans gebruik en moontlik op al vier pote geloop wanneer hy kos soek. Hy was ’n klein plantvreter van sowat 1,2&nbsp;m lank en nes alle ornitiskiums het hy ’n snawelagtige bek gehad om plantmateriaal mee af te byt.

Daar is net een spesie met ’n naam: *A. louderbacki*, wat genoem is na dr. George Louderback, ’n Amerikaanse geoloog wat dinosourusfossiele uit die provinsie Sichuan in China in 1915 die eerste keer herken het. Net een volledige skelet van *A. louderbacki* is bekend, en dit is een van die volledigstes van ’n klein ornitiskium wat al gevind is.

Die skelet is ontdek tydens die bou van die Zigong-dinosourusmudeum, waarin dit nou uitgestal word. In dié museum is talle dinosourusse te sien wat buite die stad Zigong in Sichuan gevind is.
Juravenator

duimnael|links|160px|Die grootte van *Juravenator* in vergelyking met dié van ’n mens.

duimnael|links|220px|’n Voorstelling van *Juravenator*.

***Juravenator*** was ’n genus klein teropode-dinosourusse wat sowat 151 of 152&nbsp;miljoen jaar gelede voorgekom het in die gebied wat nou die Juraberge van Duitsland is. Dit is bekend van een fossiel van ’n jong dier.

*Juravenator* was ’n klein, tweepotige dinosourus. Die holotipe is ’n jong dier van sowat 75&nbsp;cm lank. Dit is eers in Compsognathidae geklassifiseer, maar verdere navorsing het getoon dit is eerder ’n basale lid van Maniraptora.

## Verwysings
Grieke

: *Hierdie artikel handel oor die etniese groep. Vir die taal, sien Grieks.*

[duimnael|links|Antieke Griekse kolonisasie van die [Middellandse See|Middellandse en die Swartsee (750–550 v.C.)]]
duimnael|links|Alexander se ryk op sy grootste uitbreiding
duimnael|links|Verspreiding van die Griekse diaspora
Die **Grieke** (afgelei van Latyn: *Graeci*, letterlik: "Griekstalige volke"; Grieks: Έλληνες, *Éllines*, [ˈelines], letterlik: "Hellene") is 'n Indo-Europese etniese groep en nasie inheems aan Griekeland en omliggende eilande, Siprus, Albanië, Turkye, Suid-Italië en ander streke. Hulle deel 'n gemeenskaplike Griekse kultuur, afkoms en praat Grieks as moedertaal. Grieke vorm die titulêre nasie van Griekeland, waar hulle omtrent 95% van die bevolking uitmaak. Die meeste Grieke is aanhangers van die Grieks-Ortodokse Kerk (98%).

Sedert die Antieke tydperk bewoon Grieke die kus van beide die Egeïese en die Ioniese See, waar die Griekse taal sedert die Bronstydperk gepraat word. Die Antieke Grieke het vroeg met hul stigting van kolonies rondom beide die Middellandse en die Swartsee begin en handel bedryf. Vroeë kulturele sentrums sluit in Athene, Sparta, Thebe, Thessaloniki, Alexandrië, Smyrna en Konstantinopel. Die Grieke is bekend vir hul bydraes tot kultuur, kuns, verkenning, letterkunde, filosofie, politiek, argitektuur, musiek, wiskunde, wetenskap en tegnologie, besigheid, kookkuns en sport. Die Griekse mitologie is een van die mees bekende en het die latere Romeinse mitologie sterk beïnvloed.

Wêreldwyd leef tussen 14 en 17 miljoen Grieke, veral in Griekeland (10,8 miljoen), gevolg deur die Verenigde State (tussen 1,3 en 3 miljoen), Siprus (650&nbsp;000), Duitsland (395&nbsp;000), Australië (378&nbsp;000), die Verenigde Koninkryk (tussen 290&nbsp;000 en 345&nbsp;000), Kanada (252&nbsp;960) en Albanië (200&nbsp;000). Nadat Wes-Duitsland in die 1950's en 1960's sy grootste ekonomiese opswaai beleef het, die sogenaamde "Wirtschaftswunder", is Grieke saam met Turke en ander nasies van die Middellandse See genooi om in dié land te gaan werk en woon. Tans leef sowat 45&nbsp;000 Grieke in Suid-Afrika, veral in groot stede soos Kaapstad, Johannesburg en Pretoria.

## Verwysings 
## Eksterne skakels
Ternopil

**Ternopil** (Oekraïens:  Тернопіль; Pools: *Tarnopol*) is 'n stad in westelike Oekraïne met ongeveer 218 duisend inwoners (2010). Die stad is ook die administratiewe sentrum van die Ternopil-oblast. Ternopil is deur Jan Tarnowski in 1540 gestig.

## Susterstede 
* 23px Radom, Pole

## Verwysings 
## Eksterne skakels 
* www.rada.te.ua - Ternopil se webwerf
Filmspoed

**Filmspoed** is die graad van ’n fotografiese film se gevoeligheid vir lig. Dit word volgens verskeie skale gemeet, waarvan die mees onlangse die **ISO-stelsel** is. ’n Verwante stelsel word in digitale kameras gebruik.

Relatief onsensitiewe films, met ’n ooreenstemmende lae ISO-nommer, vereis meer beligting om dieselfde beelddigtheid te produseer as ’n sensitiewer film, en dit word dus ’n "stadige film" genoem. Baie sensitiewe films word "vinnige films" genoem. In beide film- en digitale fotografie lei die vermindering van beligting vanweë hoër sensitiwiteit tot ’n laer beeldgehalte. Hoe hoër die sensitiwiteit, hoe "korrelriger" sal die beeld dus wees. 

duimnael|regs|Hierdie filmhouer dui die filmspoed aan as ISO 100/21°

## Vergelyking tussen ISO en DIN 
Die standaarde ASA (vir *American Standards Association*) en DIN (vir *Deutsches Institut für Normung*) word sedert 1974 gekombineer in die ISO-standaard. (Die DIN-standaard word gewoonlik deur 'n gradeteken gevolg, bv. 21°) Hoewel die meetmetodes vir ISO/ASA en DIN op verskillende uitgangspunte gebaseer is, word die volgende omrekenings algemeen gebruik (van lae na hoë gevoeligheid):

Let daarop dat die DIN-waarde met drie toeneem vir elke verdubbeling van die ISO/ASA-waarde. Die waardes met ’n liggrys agtergrond word in die praktyk selde gebruik.

## Eksterne skakels 
* What is the meaning of ISO for digital cameras? Digitale fotografie: veel voorkomende vrae
Reël van derdes

omraam|regs|Hierdie foto van ’n sonsondergang demonstreer die reël van derdes.
duimnael|400px|’n Foto sonder (links) en met die toepassing van die reël van derdes.

Die **reël van derdes** is ’n riglyn vir die samestelling van ’n visuele beeld in ontwerp, rolprente, skilderye en fotografie. Daarvolgens stel ’n mens jou voor ’n beeld word in nege gelyke dele opgedeel, wat geskei word deur twee horisontale en twee vertikale lyne. Belangrike elemente op die beeld moet dan geplaas word al langs hierdie lyne of op plekke waar hulle mekaar kruis. Voorstanders van die tegniek beweer groter spanning, energie en belangstelling word geskep deur ’n voorwerp met hierdie punte te laat oplyn as wanneer die voorwerp bloot gesentreer word.

Die foto regs wys hoe die reël van derdes toegepas word. Die horison is op die horisontale lyn wat die onderste derde van die foto skei van die boonste twee derdes. Die boom is op die kruising van twee lyne. As die fotograaf klem wou lê op die eiland self in plaas van die lug, kon hy die horison laat oplyn het met die lyn wat die boonste derde van die foto van die onderste twee derdes skei.

Belangrike voorwerpe hoef nie presies aan een van die lyne te raak nie. Die helderste deel van die foto naby die horison waar die son pas ondergegaan het, lê byvoorbeeld nie reg op een van die lyne nie, maar wel naby die kruising van twee lyne – naby genoeg om voordeel te trek uit die reël.

## Gebruik 
Die reël van derdes word toegepas deur die hoofvoorwerp(e) te laat oplyn met die kruisingspunte van die lyne. So kan die horison op ’n foto op die onderste of boonste horisontale lyn geplaas word, na gelang van watter deel van die foto ’n mens wil beklemtoon. Die hoofrede vir die reël is om te voorkom dat die hoofvoorwerp in die middel geplaas word, of om te voorkom dat die horison byvoorbeeld die beeld in die helfte deur sny. Michael Ryan en Melissa Lenos, skrywers van die boek *An Introduction to Film Analysis: Technique and Meaning in Narrative Film* sê die gebruik van die reël "word verkies deur kinematograwe in hul poging om gebalanseerde beelde te skep".

Wanneer ’n mens afgeneem word, kan sy lyf met ’n vertikale lyn en sy oë met ’n horisontale lyn opgelyn word. As ’n bewegende mens afgeneem word, word dieselfde reël toegepas, met die tweederde-deel voor die persoon (die rigting waarin hulle beweeg). Ook by ’n stilstaande mens wat nie direk na die kamera kyk nie, sal die grootste deel van die oop spasie wys in die rigting waarin die persoon kyk, met die vertikale lyn wat deur die waargenome massamiddelpunt loop.

## Verwysings
IBhayi

**iBhayi** is 'n groot township, 13&nbsp;km noord van Gqeberha, wat deel vorm van die Nelson Mandelabaai Metropolitaanse Munisipaliteit.

Sedert die vorige politieke bedeling is iBhayi 'n township, byna eksklusief bewoon deur swart mense. Omrede die einde van Apartheid in Suid-Afrika in 1994, is bewoning, werk en handeldryf nou vryelik oop vir alle rasse in die dorp.

## Verwysings
Cherson

**Cherson** (Oekraïens:  Херсо́н)  is 'n hawestad in suidelike Oekraïne met ongeveer 358 duisend inwoners. Die stad is ook die administratiewe sentrum van die Cherson-oblast.

## Susterstede 
*23px Rzeszów, Pole
*23px Oslo, Noorweë
* Mariupol, Oekraïne
*Hongarye, Zalaegerszeg
*  Bulgarye, Shumen
*  Groot-Brittanje, Kent
*  Turkye, Zonguldak

## Verwysings 
## Eksterne skakels 
*www.city.kherson.ua - Cherson se webwerf
Edmontosaurus

duimnael|links|Die grootte van *E. regalis* en *E. annectens* in vergelyking met dié van ’n mens.

***Edmontosaurus***, of die **edmontosourusse**, was ’n genus eendbek-dinosourusse. Daar is twee bekende spesies: *E. regalis* en *E. annectens*. Fossiele van eersgenoemde is in westelike Noord-Amerika ontdek wat dateer uit die laat Campanium-tydsnede van die Kryt-periode, 73&nbsp;miljoen jaar gelede, terwyl fossiele van laasgenoemde in dieselfde streek ontdek is, maar in rotse wat dateer uit die einde van die Maastricht-tydsnede van die Kryt, 66&nbsp;miljoen jaar gelede. *E. annectens* was een van die laaste nie-vlieënde dinosourusse en het saam met ander soos *Triceratops horridus* en *Tyrannosaurus rex* voorgekom kort voor die Kryt-Paleogeen-uitwissing.

*Edmontosaurus* het van die grootste eendbek-spesies ingesluit, en kon tot 12&nbsp;m lank en 4&nbsp;ton swaar word. Verskeie goed bewaarde voorbeelde is gevind wat nie net bene bevat nie, maar ook goeie velafdrukke en moontlike maaginhoud.

## Beskrywing 
*Edmontosaurus* is in besonderhede beskryf na aanleiding van verskeie fossiele. Hulle was nes ander eenbek-dinosourusse stewige diere met ’n lang, vertikaal plat stert en ’n eendagtige bek. Daar was geen benerige kraag op die skedel nie, maar wel ’n kamagtige kroon van vel en skubbe. Die voorpote was nie so sterk soos die agterpote nie, maar was lank genoeg sodat dit gebruik kon word terwyl die diere gestaan of beweeg het.

## Verspreiding 
Die edmontosourusse het oor die hele westelike Noord-Amerika voorgekom. Dit lyk of hulle kusgebiede verkies het. Hulle was plantvreters wat op twee of vier pote kon beweeg. Getuienis van verskeie terreine dui daarop dat hulle in groepe gebly en rondgetrek het.

## Klassifikasie 
Die boonste kladogram hier onder is volgens Horner et al. (2004), en die onderste kladogram volgens Gates en Sampson (2007).

## Verwysings 
## Eksterne bronne 
* What did the *Edmontosaurus* eat? How did it chew?  Planet Earth aanlyn
* "Rare mummified dinosaur uncovered"  MSNBC.com
* Hadrosaurinae  by *Thescelosaurus!*
Velddiepte

duimnael|280px|Die gebied binne die velddiepte lyk skerp, terwyl die dele daarvoor en daaragter dof lyk.
duimnael|220px|By 32 ding die agtergrond mee om die kyker se aandag.

**Velddiepte** in optika, veral in fotografie, verwys na die afstand tussen die naaste en verste voorwerp op ’n beeld wat lyk of dit in fokus is. Hoewel ’n lens op ’n spesifieke tyd net op een afstand presies kan fokus, neem die skerpte van die beeld geleidelik na albei kante af sodat die dowwer dele van die beeld binne die velddiepte nie onder normale omstandighede sigbaar is nie.

Soms is dit nodig dat die hele beeld skerp moet wees en ’n groot velddiepte dus nodig is. In ander gevalle is ’n kleiner velddiepte doeltreffender omdat dit die hoofvoorwerp beklemtoon en die voor- of agtergrond verdof. In kinematografie word ’n groot velddiepte dikwels "diep fokus" genoem en ’n klein velddiepte "vlak fokus".

## Faktore wat die velddiepte beïnvloed 
duimnael|220px|’n 35&nbsp;mm-lens wat op 11 gestel is. Die velddiepteskaal (bo) dui aan ’n voorwerp wat tussen 1 en 2 meter voor die kamer is, sal redelik skerp wees. As die lensopening op 22 gestel was, sou alles van net meer as 0,7&nbsp;meter amper tot by oneindigheid in fokus gelyk het.
Verskeie faktore soos die voorwerp, beweging, afstand tussen die kamera en voorwerp, fokuslengte, die gekose *f*-nommer en die formaatgrootte beïnvloed wanneer ’n dowwigheid merkbaar word. Die kombinasie van fokuslengte, die afstand vanaf die voorwerp en formaatgrootte bepaal die vergroting by die film/sensorvlak.

Die velddiepte word bepaal deur die vergroting van die voorwerp op die film/sensorvlak en die gekose lensopening of *f*-nommer. ’n Kleiner *f*-nommer lei tot ’n groter velddiepte en ’n groter nommer tot ’n kleiner velddiepte. 

## Hiperfokusafstand 
Die hiperfokusafstand is die naaste fokusafstand waarop die velddiepte tot in oneindigheid strek. Deur die kamera op die hiperfokusafstand te stel, gee die grootste moontlike velddiepte vir ’n spesifieke *f*-nommer. Deur "verder" as die hiperfokusafstand te fokus, vergroot nie die verre velddiepte nie (wat reeds tot in oneindigheid strek), maar dit verminder die velddiepte voor die voorwerp, wat lei tot ’n verkleining van die algehele velddiepte. 

As die lens ’n velddiepteskaal het, kan die hiperfokusafstand gestel word deur die oneindigheidsmerk (∞) op die afstandskaal te laat oplyn met die merk op die velddiepteskaal wat ooreenstem met die *f*-nommer wat gebruik word. As die 35&nbsp;mm-lens regs dus op 11 gestel is, kan die hiperfokusafstand verkry word deur die oneindigheidsmerk te laat oplyn met die "11" links van die indeksmerk (**|**) op die velddiepteskaal.

## Verwysings 
## Verdere leesstof 
*Hummel, Rob (red.) 2001. *American Cinematographer Manual.* 8ste uitg. Hollywood: ASC Press. 

## Eksterne skakels
Slowake

: *Hierdie artikel handel oor die etniese groep. Vir die taal, sien Slowaaks. Moenie verwar word met Slowene nie.*

duimnael|links|Galery van bekende Slowake wat met die oprigting van die Slowaakse Stigting (*Matica slovenská*) in 1863 gehelp het
Die **Slowake** (Slowaaks: *Slováci*, enkelvoud: *Slovák*, vroulik: *Slovenka*, meervoud: *Slovenky*) is 'n Slawiese nasie en etniese groep inheems aan Slowakye wat Slowaaks, 'n Wes-Slawiese taal, as moedertaal praat. Hulle vorm die titulêre nasie van Slowakye en maak volgens die laaste sensus van 2011 omtrent 81% van dié land se bevolking uit. Die meeste Slowake is aanhangers van die Rooms-Katolieke Kerk (62%).

Wêreldwyd leef omtrent 6 miljoen Slowake, waarvan sowat 4,4 miljoen in Slowakye, 810&nbsp;000 in die Verenigde State, 147&nbsp;152 in Tsjeggië, 100&nbsp;000 in Kanada, 90&nbsp;000 in die Verenigde Koninkryk en 52&nbsp;750 in Serwië. In Serwië leef die meeste Slowake in die streek Vojvodina saam met ander erkende minderhede, waar Slowaaks saam met ander die amptelke tale vorm. Naas Slowake leef nog minderhede soos Hongare (8,5%) en Roma (2%) in Slowakye.

Die naam van die Slowake is, soos dié van die Slowene, afgelei van die ou benaming vir die Slawiërs (*sloveni*). Die woordstam daarvan het nog in benamings soos Slowaaks (*Slovenčina*) en Slowakye (*Slovensko*) bewaar gebly.

## Verwysings 
## Eksterne skakels
Sluiterprioriteit

duimnael|'n Kamera wat op sluiterprioriteit gestel is.
**Sluiterprioriteit**, dikwels afgekort as **S** of **Tv** (vir *time value*) in fotografie is 'n stelling by sommige kameras wat die fotograaf in staat stel om 'n spesifieke sluiterspoed te kies terwyl die kamera die lensopening sal kies om die regte beligting te verseker. Dit verskil van die handmodus, waar die gebruiker albei waardes self kies, lensopeningprioriteit, waar die gebruiker 'n lensopening kies en die kamera die regte sluiterspoed, of die programmodus, waar die kamera albei waardes kies.

'n Stadiger sluiterspoed word dikwels verkies om die indruk van beweging te skep. As 'n waterval met 'n stadige sluiterspoed afgeneem word, sal dit wasig lyk. By sport- of aksiefotografie kan 'n vinnige sluiterspoed weer die aksie "vries".

Op die modusskyf van kameras word dit soms afgekort as "S" (deur Nikon, Minolta, Konica Minolta, Sony, Olympus en Sigma) of "Tv" (deur Canon, Pentax en Leica).

## Sien ook 
* Lensopeningprioriteit
KwaNobuhle

**KwaNobuhle** is 'n groot township aan die buitewyke van Kariega in die Oos-Kaapprovinsie van die Republiek van Suid-Afrika.

## Watervoorsiening 
KwaNobuhle is een van die townships in die streek wat probleme ondervind met ontwrigte watertoevoer   of waterbeperkings tydens droogtes weens lae vlakke in die Kougadam en Louriedam. Voltooiing van die Nooitgedacht-waterskema, geïmplementeer deur Amatola Water en gefinansier deur die Departement van Water en Sanitasie, sal hopelik hierdie probleem verlig.

## Verwysings
Motherwell

**Motherwell** is 'n groot dorp net noord van Gqeberha in die provinsie Oos-Kaap (Suid-Afrika).

## Geskiedenis 
Motherwell het in 2001 saam met Port Elizabeth deel geword van die Nelson Mandelabaai Metropolitaanse Munisipaliteit.

## Sien ook 
* Lys van dorpe in Suid-Afrika

## Verwysings
Thabong

**Thabong** (beteken "plek van geluk" in Suid-Sotho) is 'n groot nedersetting op die goudvelde van die Vrystaatprovinsie in Suid-Afrika. Die dorp is gestig gedurende die jare van skeiding van wit en swart mense; asook die dorp van Bronville vir bruin mense aangrensend aan die stad Welkom, om werkers te huisves wat in die wêreld se rykste goudmyne gewerk het.

Die dorp vorm deel van die Matjhabeng Plaaslike Munisipaliteit in die Lejweleputswa-distriksmunisipaliteit, wat insluit Welkom. Die dorp bestaan uit 'n verskeidenheid mense as gevolg van werkers wat uit verskeie lande soos Lesotho, Zimbabwe, Mosambiek, ens. kom werk het in die myne van Goldfields. Die mees gesproke taal in Thabong is Sotho gevolg deur Xhosa.

## Bevolkingsverdeling 
Vandag het die townships van Thabong en Bronville 'n bevolking van ongeveer 200&nbsp;000 inwoners. Gewoonlik word verwys na Thabong, met sy 49 onderdele, as die kombinasie van beide Thabong en Bronville ('n voormalige Bruin township) al word Bronville as 'n onafhanklike dorp van Welkom geklassifiseer.

## Verwysings
Lensopeningprioriteit

duimnael|’n Kamera waarop lensopeningprioriteit gestel is.
**Lensopeningprioriteit**, dikwels afgekort as **A** of **Av** (vir *aperture value*) in fotografie is ’n stelling by sommige kameras wat die fotograaf in staat stel om ’n spesifieke lensopening te kies terwyl die kamera die sluiterspoed sal kies om die regte beligting te verseker. Dit verskil van die handmodus, waar die gebruiker albei waardes self kies, sluiterprioriteit, waar die gebruiker ’n sluiterspoed kies en die kamera die regte lensopening, of die programmodus, waar die kamera albei waardes kies.

Die hoofdoel van lensopeningprioriteit is om die velddiepte te beheer. Dit is veral nuttig in landskapfotografie, waar ’n klein lensopening nodig is om voorwerpe van voor tot agter te laat skerp lyk, terwyl die sluiterspoed minder belangrik is. Dit kan ook in portretfotografie gebruik word om byvoorbeeld die agtergrond te verdof om die hoofvoorwerp te laat uitstaan.

In swak lig kan die fotograaf ook kies om ’n groot lensopening te gebruik om seker te maak soveel lig as moontlik die film bereik vir ’n goeie beligting.

## Sien ook 
* Sluiterprioriteit
Teenpous Novatianus

**Novatianus** was die tweede teenpous van die Rooms Katolieke Kerk. Hy is deur drie biskoppe in 251 gewy in verset teen die beleid van Pous Cornelius ten opsigte van lapsi (Christene wat hulle geloof afgesweer het as gevolg van die vervolgings, maar later weer tot die Kerk wou toegelaat word.)
## Biografie 
Volgens oorlewering is **Novatianus**  vinnig gedoop toe dit gelyk het dat hy gaan sterf en die doop is nooit voltooi toe hy herstel het. Dit het gelei tot protes toe hy deur Pous Fabianus tot priester gewy is. Hy was 'n geleerde man wat heelwat boeke geskryf het onder ander “De Trinitate”.  Hy was klassieke Latyn en Grieks magtig, terwyl die pous van die tyd Pous Cornelius slegs vulgêr Latyn (d.w.s. Italiaans) gebesig het.   In 250 na 38 jaar sonder vervolging begin keiser Decius opnuut om die Christene te vervolg en Pous Fabianus sterf die marteldood op 20 Januarie 250.  Weens die vervolgings was die nie moontlik om 'n nuwe pous aan te stel nie.

## Die Skisma van Novatianus 
Tydens die vervolgings van Decius skryf Novatianus verskeie briewe aan die Christene in Rome waarin hy bespreek hoe die Christene van Kartago tydens vervolgings hulle geloof afgesweer het om dan te verlang dat hulle weer in die Kerk opgeneem word sonder boete as die vervolgings afneem.  Novatianus was 'n voorstander van baie streng tugstappe.  Hy kom hieroor in botsing met Sint Ciprianus en die latere Pous Cornelius.

Toe die vervolgings in 251 begin afneem word Cornelius as pous gekies.  Novatianus laat homself deur 'n aantal biskoppe as pous uitgeroep.  In 251 was nie baie mense seker wie die regte pous was nie.  Beide het biskoppe en priesters aangestel.   Aan die einde van 251 kry Cornelius dit reg om 60 biskoppe aan sy kant te kry en Novatianus word in die ban gesit.
Die aanvanklike steun vir Novatianus omdat hy baie geleerder was as Cornelius brokkel gou af.  Sy standpunt dat afvalliges nie sonder  streng boetedoening weer in die Kerk opgeneem kan word nie, het nie byval gevind nie.  Pous Cornelius en sy aanhangers het 'n baie sagter standpunt ingeneem.  Die streng standpunt was nog nie kettery nie, maar die oomblik toe Novatianus beweer die Kerk kan nie sodanige sondes vergewe nie, kry hy die etiket van ketter.
Novatianiste is toe vervolg deur die Kerk.  Novatianus vlug na Rome waar hy hoogswaarskynlik nes Pous Cornelius die martelaarsdood sterf tydens hernieude vervolgings in 258 van keiser Valerianus.

## Verwysings
Boipatong

**Boipatong** is 'n township in suidelike Gauteng, Suid-Afrika. Dit is in 1955 gestig. Volgens die 2011-sensus het die township 'n bevolking van 22&nbsp;168 gehad. Die meerderheid van die bevolking praat Suid-Sotho. Die plek se naam beteken "wegkruipplek" in Suid-Sotho.

## Boipatong-slagting 
Die Boipatong-slagting het die nag van 17 Junie 1992 hier plaasgevind. Tydens die slagting het honderde plaaslike hostelbewoners van die IVP, ondersteuners van die ANC in die woongebied aangeval. Altesaam 45 mense is in die voorval gedood en 'n verdere 27 is ernstig beseer. Lede van die destydse SA Polisiediens is van betrokkenheid verdink. Ná dié slagting is samesprekings tussen die ANC en die Nasionale Party-regering opgeskort, maar dit is na die Bhisho-slagting in September van dieselfde jaar hervat.

## Sien ook 
* Lys van dorpe in Suid-Afrika

## Verwysings
Philadelphia, Wes-Kaap

**Philadelphia** is 'n dorpie in die Wes-Kaap, Suid-Afrika. Dit is 'n boerderygemeenskap wat in die Swartland geleë is, ongeveer 33 km suidwes van Malmesbury af.

Met die 2011-sensus het die dorp 570 inwoners gehad. Die meeste inwoners praat Afrikaans (87%). Die munisipale bestuur en dienslewering val onder die Stad Kaapstad.

## Ontstaansgeskiedenis 
Die dorpie het ontwikkel uit 'n sendingstasie van die Nederduits Gereformeerde Kerk wat in 1863 hier gestig is. Die naam is van Bybelse oorsprong (Openb. 3:7-13) en beteken "broederliefde".

## Sien ook 
* NG gemeente Philadelphia
* Lys van dorpe in Suid-Afrika

## Verwysings
Ann Radcliffe

200px
**Ann Radcliffe**

**Engelse skrywer**

----
**Gebore**  
9 Julie 1764 
in Holborn, Londen, Engeland, Groot-Brittanje

----
**Oorlede** 
7 Februarie 1823 
in Londen, Engeland Groot-Brittanje

----

**Literêre stroming**
Romantiek, Gotiese roman

----

**Bekende werke**
*The Castles of Athlin and Dunbayne**A Sicilian Romance**The Romance of the Forest**The Mysteries of Udolpho**The Italian**Gaston de Blondeville*

**Ann Radcliffe** (* 9 Julie 1764 as *Ann Ward*; † 7 Februarie 1823) was 'n Engelse skrywer en baanbreker vir die Gotiese roman. Haar literêre styl was romanties wat haar aanskoulike en kleurryke beskrywings van landskapstonele betref, maar die Gotiese element skyn deur in haar gebruik van bonatuurlike verskynsels. Haar besondere literêre tegniek was die uiteindelike verklaring van skynbaar onverklaarbare verskynsels - iets waarmee sy in die 1790's 'n belangrike bydrae tot die aanvaarding van die Gotiese roman as literêre genre gelewer het.
Intreepupil

duimnael|150px|’n Kameralens met ’n groot en klein lensopening. Die intreepupil is die beeld van die fisieke opening, soos gesien deur die voorkant van die lens.
[duimnael|150px|Die oënskynlike ligging van die menslike [pupil (swart sirkel) is die oog se intreepupil. Die pupil self is op ’n effens ander plek geleë as wat dit lyk vanweë die vergroting wat deur die kornea veroorsaak word.]]
In ’n optiese stelsel is die **intreepupil** die optiese beeld van die fisieke lensopening, soos gesien deur die voorkant van die lensstelsel. Die ooreenstemmende beeld van die lensopening soos gesien deur die agterkant van die lens, word die **uittreepupil** genoem. Optiese elemente voor die lensopening sal ’n vergrote of verkleinde beeld skep en die werklike grootte en posisie van die lensopening sal dus verskil van dit wat gesien word. Die intreepupil is net ’n virtuele beeld: dit lê agter die eerste optiese oppervlak van die stelsel.

## Fotografie 
In fotografie word die grootte van die intreepupil (eerder as die grootte van die fisieke opening) gebruik om die oop- en toemaak van die diafragma-opening te kalibreer. Die f-nommer (relatiewe lensopening), *N*, word gedefinieer as *N = f/EN*, waar *f* die fokusafstand en *E*N die deursnee van die intreepupil is. 

As die fokusafstand van ’n lens verhoog word (dus ingezoem word), sal die f-nommer gewoonlik toeneem en die ligging van die intreepupil verder terug op die optiese as skuif.

## Menslike oog 
Die intreepupil van die menslike oog (wat nie presies dieselfde as die pupil is nie) is gewoonlik sowat 4&nbsp;mm in deursnee. Dit kan wissel van 2&nbsp;mm () op ’n goed verligte plek tot 8&nbsp;mm () in die donker.

## Verwysings
Skoenmakerskop

**Skoenmakerskop** is 'n nedersetting aan die suidelike kuspunt van Nelson Mandelabaai, ongeveer 12&nbsp;km suidwes van die stadskern van Gqeberha, Suid-Afrika.

## Verwysings
Minuut

duimnael|200px|'n Stophorlosie. Die wyser voltooi een omwenteling per minuut.

'n **Minuut** is 'n eenheid waarmee tyd gemeet word. 'n Minuut is gelyk aan 60 sekondes. 'n Uur duur 60 minute en 'n dag duur 1440 minute.

Die internasionale wetenskaplike simbool is vir 'n minuut is "**min**".

## Bronne 
## Eksterne skakels 
*
Schlesinger-gebou

Die **Schlesinger-gebou** is 'n wolkekrabber in Braamfontein, Johannesburg, Suid-Afrika. Die gebou is in 1965 voltooi en het 'n hoogte van 110&nbsp;meter. 

## Sien ook 
* I.W. Schlesinger
Veelvoudige beligting

duimnael|upright|Veelvoudige beligting is gebruik om hierdie saamgestelde foto van ’n maansverduistering te maak.
**Veelvoudige beligting** in fotografie en kinematografie is die gebruik van twee of meer beligtings om een beeld te skep. Vir twee beligtings word die term **dubbele beligting** meestal gebruik. Die beligtingswaardes kan dieselfde wees of nie.

## Oorsig 
duimnael|'n Saamgestelde foto wat met dubbele beligting verkry is.
Om ’n veelvoudige beeld te skep, word die sluiter meermale geopen om die film meer as een keer te belig, gewoonlik met verskillende tonele. Die eindproduk is een beeld wat op die ander een gesuperponeer is. Die tegniek word dikwels gebruik om ’n kunsgevoel aan die foto te verleen of kan gebruik word om ’n spookagtige foto te skep met mense wat nie oorspronklik op die toneel was nie. Dit word soms gebruik om mense poetse te bak.

Die tegniek is veral maklik met kameras waarin die film met die hand aangedraai word. Met kameras wat outomaties die film aandraai, is dit moeiliker omdat die film teruggedraai moet word. Sommige outomatiese kameras het ’n opsie vir veelvoudige beligtings, maar dit moet gestel word voordat elke foto geneem word.

Omdat dieselfde stuk film meermale belig word, moet die foto's effens onderbelig word om te voorkom dat die finale produk oorbelig is. As die film byvoorbeeld twee keer belig gaan word, moet ’n beligtingskompensasie van −1&nbsp;EV gedoen word, en vir vier beligtings ’n kompensasie van −2&nbsp;EV. Dit sal miskien nie nodig wees as ’n goed beligte voorwerp teen ’n swart agtergrond afgeneem word nie omdat die agtergrond onderbelig sal bly.

Medium- tot min lig is ideaal vir veelvoudige beligtings.

### Digital 
duimnael|’n Lang beligting is hier verkry met veelvoudige kort sluitersiklusse.
In digitale fotografie kan beelde ná die tyd op mekaar gesuperponeer word deur sagteware te gebruik waarmee foto's verander kan word, soos Adobe Photoshop of GIMP. Met dié programme kan die deursigtigheid van die beelde verander word sodat twee beelde opmekaar geplaas kan word. Lae (*layers*) kan ook geskep word vir ’n spesiale effek.

Baie digitale kameras laat veelvoudige beligtings toe sonder die nodigheid vir eksterne sagteware.

## Eksterne skakels 
* 15px Hierdie artikel is vertaal uit die Engelse Wikipedia
Fokusafstand

duimnael|200px|Ligstrale word deur ’n lens gebuig.
Die **fokusafstand** (Engels: *focal length*) van ’n optiese stelsel is die afstand tussen die lens en die punt waar eweredige inkomende ligstrale byeenkom nadat dit deur die lens gebuig is. Dié punt word die brandpunt of fokus van die lens genoem  en word met die letter **F** aangedui in die figuur hiernaas. Die fokusafstand word met ***f*** aangedui. ’n Stelsel met ’n korter fokusafstand het groter optiese krag as een met ’n lang fokusafstand; dit buig die ligstrale meer en laat hulle op ’n korter afstand fokus.

Meestal in fotografie en altyd in teleskopie, waar die voorwerp ver weg is, lei ’n langer fokusafstand (laer optiese krag) tot ’n groter vergroting en ’n kleiner gesigshoek; daarenteen word ’n korter fokusafstand of groter optiese krag verbind met ’n groter gesigshoek. 

## In fotografie 
Die fokusafstand van kameras word gewoonlik in millimeter (mm) aangedui, maar sommige ouer lense is in sentimeter (cm) of duim gemerk.

Die fokusafstand bepaal hoe groot die lens verafgeleë voorwerpe uitbeeld. ’n Lens met ’n fokusafstand van omtrent so lank as die diagonale lengte van die film of sensor word beskou as ’n "normale lens" omdat dit ’n normale perspektief van die toneel gee. Vir 35&nbsp;mm-kameras is die diagonale lengte van die film 43&nbsp;mm en ’n tipiese "normale" lens het ’n fokusafstand van 50&nbsp;mm. ’n Lens met ’n korter fokusafstand as normaalweg word dikwels ’n wyehoeklens genoem (35&nbsp;mm en korter vir 35&nbsp;mm-kameras), terwyl lense met ’n baie lang fokusafstand dikwels ’n telefotolens genoem word (85&nbsp;mm en langer vir 35&nbsp;mm-kameras).

## Eksterne skakels
Braamfontein

**Braamfontein** is 'n voorstad van Johannesburg, met 'n bevolking van 7&nbsp;007 (2001). Die Nelson Mandelabrug en Grondwetlike Hof van Suid-Afrika is in Braamfontein geleë.

## Geskiedenis 
Die voorstad het eers as Clifton bekendgestaan, maar die naam is later verander na Braamfontein, na aanleiding van die plaas Braamfontein waarop dit uitgelê is. Die fontein in die naam was in die omgewing van die huidige buurt Melville, wat ook op die plaas uitgelê is. 

Op 19 Februarie 1896 was daar 'n massiewe dinamietontploffing in Braamfontein wat tientalle lewens geëis en talle geboue in puin gelê het, onder meer die eerste kerkgebou van die NG gemeente Fordsburg. Ds. Abraham Kriel het ná die eerste begrafnis van 127 slagoffers "soos 'n kind gesnik".

## Verwysings 
## Eksterne skakel 
* *The Heritage Portal, 26 Februarie 2016 – Unanswered Questions 120 Years after the Great Braamfontein Dynamite Explosion*
Insisevus

**Insisevus** is 'n Afrikaanse sanger en liedjieskrywer. Hy is op Welkom in die Vrystaat gebore en het in 'n Afrikaanse huis grootgeword, alhoewel hy sy skoolloopbaan in Engels voltooi het. Sy oupa was n Brit wat nooit terug gekeer het na Britanje na die Anglo-Boere Oorlog nie. Die het toe met n Herholdt meisie getrou (suster van Sonja Herholdt se oupa). Sy oumagrooitje was n nooi Celliers wat n afstammeling is van Sarel Celliers se broer. Al praat hy vlot Engels beskou hy homself meer Afrikaans en n ware Suid-Afrikaner in murg en bloed. Hy strewe daarin om Afrikaans in n musikale digkuns te omskep en beskou sy lirieke as die sterkte punt in sy musiek.

Hoogtepunte van sy musiekloopbaan:
* 2005 die musiekgroep PLAAK gestig saam met Marius Molaar
* 2006 by KKNK opgetree
* 2006 ontmoet *Harvey Summers* van *Broadoak Studios* in Engeland en neem die album NAROVERTURE op
* 2006 stel PLAAK die album NAROVERTURE vry
* 2008 Begin Insisevus met 'n solo-loopbaan terwyl PLAAK tot vandag toe steeds voortbestaan
* 2009 tree PLAAK op by *Die Boer - Durbanville* op en ook by die *Bergboehaai Fees in Harrismith*
* 2011 ontmoet die talentvolle kitaarspeler *Flavio Costa* in Italië
* 2013 Voltooi en neem sy 50ste liedjie op

## Diskografie 
* 2006 *NAROVERTURE*
* 2008 *DEUR DIE VENSTER*
* 2009 *POLITIEK EN ALLE ANDER P-WOORDE*
* 2011 *FLAVIO COSTA EN INSISEVUS*
* 2012 *WARE LIEFDE*
* 2014 *1834*
* 2015 JOAN OF ARC - AS DIE DONKER KOM

## Sien ook 
* Lys van Suid-Afrikaanse musikante

## Eksterne skakels 
* http://www.youtube.com/user/insisevus